Na osnovu Zakona o raseljenim licima i povratnicima u Federaciji Bosne i Hercegovine i izbjeglicama iz Bosne i Hercegovine („Službene novine FBiH“, broj: 15/05), federalni ministar raseljenih lica i izbjeglica, donosi:

**PROGRAM**

**Podrška razvoju start-up (početnog biznisa) povratnika za 2021 godinu**

**Član 1.**

**(Predmet programa)**

Ovim Programom se utvrđuju uslovi, kriteriji i postupak pružanja podrške **obrtnicima/samostalnim preduzetnicima i MSP (malim i srednjim preduzećima)** za razvoj start-up (početnog biznisa) u cilju održivosti projekata povratnika. (u daljem tekstu: Program)

**Član 2.**

**(Pravo na dodjelu sredstava)**

 Pravo na dodjelu sredstava imaju:

1. **Obrtnici/samostalni preduzetnici i MSP:**
	1. koji **su osnovani kao poslovni subjekti**, odnosno su osnovani sa ciljem ostvarivanja profita vršenjem registrirane djelatnosti ili su pokrenuli postrupak registracije poslovnog subjekta**;**
	2. koji danom apliciranjaimaju **najmanje jednog prijavljenog zaposlenika;**
	3. čiji su **vlasnici ili osnivači povratnici, ili članovi povratničkih domaćinstava,** u prijeratno mjesto prebivališta na području općina Federacije Bosne i Hercegovine, definisanih u stavu (2) ovog Programa ili manjinski povratnici u prijeratno mjesto prebivališta na području Republike Srpske;
	4. koji su **u početnoj fazi poslovanja, maksimalno do 18 mjeseci starosti** na dan objave javnog poziva;
	5. koji sudanom apliciranjaregistrirani, ili se nalaze u fazi registracije, **po važećim zakonskim propisima**:
		1. obrtnici/samostalni preduzetnici **registrirani u općini povratka**,
		2. **MSP** **kod nadležnog suda** za općinu povratka**.**
	6. **koji imaju konkretnu poslovnu ideju** za razvoj ili proširenje sopstvenog biznisa.

Dokazi:

* Rješenje o registraciji ili dokaz da je podnesen zahtjev za registraciju poslovnog subjekta. (Original ili ovjerena kopija, ne starija od 3 mjeseca);
* Uvjerenje o poreznoj registraciji kod Porezne uprave – ID broj
* Dokaz da poslovni subjekt posjeduje aktivan transakcijski račun (Ugovor o otvaranju računa ili potvrda sa brojem računa izdata od strane banke ne stariji od 3 mjeseca)
* Potvrda/uvjerenje/izjava o ostvarenom povratku u prijeratno prebivalište za vlasnika ili osnivača obrta/preduzetnika ili MSP, izdato/ovjereno od strane nadležnog organa za općinu povratka, ne starije od 30 dana (Iznimno će se uvažiti i lična izjava vlasnika/povratnika uz potvrdu općine koja nije u mogućnosti izdati Uvjerenja, Izjava i Potvrda općine -original ili ovjerena kopija ne starije od 30 dana).;
* Izvještaj iz CIPS evidencije o stalnom mjestu prebivališta za vlasnika ili osnivača obrta/preduzetnika ili MSP, ne stariji od 30 dana (original ili ovjerena kopija);
* Lista osiguranih lica za obveznika ne starija od 30 dana u odnosu na dan prijave na javni poziv, izdata od nadležne Poreske uprave.(original ili ovjerena kopija);
* Biznis plan (na propisanom obrascu Ministarstva), potpisan i ovjeren od strane aplikanta.

*Napomena: Ukoliko je više lica osnivač ili vlasnik obrta/poduzetnik ili MSP-a u tom slučaju sva lica moraju dostaviti Potvrde o povratku i Izvještaj iz CIPS evidencije.*

**Nisu prihvatljive aplikacije Start-up firmi:**

* **čija je osnovna djelatnost u oblasti: namjenske industrije i igara na sreću;**
* **koje su registrirane kao radnje “u pripremi”, „za privremeni“, „za sezonski rad“ i slično, kao i dopunske ili dodatne djelatnosti, te komercijalna/nekomercijalna poljoprivredna gazdinstva i zadruge.**
1. Pravo na dodjelu sredstava imaju subjekti iz stava (1) ovog člana ako ispunjavaju navedene uslove i **imaju registrovanu djelatnost:**
	1. **na području općina entiteta RS i**
	2. **na području sljedećih općina u entitetu FBiH**: Odžak, Orašje, Doboj Istok, Kalesija, Kladanj, Sapna, Teočak, Goražde , Foča FBiH, Pale FBiH, Prozor-Rama, Ravno, Stolac, Bosansko Grahovo, Drvar, Glamoč, Kupres, Livno, Ključ, Bosanski Petrovac, Sanski Most, Bosanska Krupa, Bužim, Busovača, Fojnica, Gornji Vakuf-Uskoplje, Vitez, Dobretići, Jajce, Kiseljak, Doboj Jug, Olovo, Vareš, Zavidovići i Žepče.
2. Ukoliko podnosilac prijave ne ispunjava naprijed navedene uslove, prijava neće biti uzeta u dalje razmatranje, osim za aplikante koji su u postupaku registracije, a koji su obavezni u roku do 60 dana od dana objave javnog poziva dostaviti potrebne dokaze kada će ove prijave biti ponovo razmotrene..

**Član 3.**

**(Namjena utroška nepovratnih sredstava)**

1. Nepovratna sredstva će se koristiti za:
2. izgradnju i rekonstrukciju poslovnih objekata
3. nabavku osnovnih sredstava, opreme i alata, unajmljivanje poslovnog prostora/objekta
4. ulaganje u obrtna sredstva do 20% od ukupne vrijednosti investicije
5. refundaciju troškova uplaćenih poreza i doprinosa za uposlene kroz Program, u prvoj godini rada.
6. Svako korištenje odobrenih sredstva suprotno namjenama utvrđenim stavom 1. ovog člana smatra se nenamjenskim.

**Član 4.**

**(Ciljevi koji se žele postići)**

1. Ciljevi koji se žele postići su:
2. Povećati stepen održivosti, razvoj i jačanje startup-a u vlasništvu povratnika

Korisnici se ugovorom obavezuju da će se predmetnim biznisom nastaviti baviti u periodu ne kraćem od 24 mjeseca od dana dodjele granta, odnosno dana upošljavanja novih radnika (u slučaju da korisnik ugovorom preuzme i obaveze upošljavanja povratnika), što će dokazati dostavljanjem izvještaja o radu na godišnjem nivou. Isti će u navedenom periodu biti predmet kontrola na terenu koje će provoditi Komisije za monitoring Ministarstva.

1. Samozapošljavanje/zapošljavanje povratnika.

Korisnik će za radnike, koje će eventualno dodatno zaposliti, status povratnika dokazati sljedećim dokumentima, a koje će nakon potpisivanja ugovora i zapošljavanja istih, biti u obavezi dostaviti Ministarstvu:

* + Potvrda/uvjerenje nadležne općinske službe o statusu povratnika (iznimno će se uvažiti i lična izjava aplikanta o ostvarenom povratku, samo uz potvrdu općine koja nje u mogućnosti izdati Uvjerenja o povratku, ne starija od 30 dana);
	+ Izvještaj iz CIPS evidencije o stalnom mjestu prebivališta, ne stariji od 30 dana;
	+ Lista osiguranih lica za obveznika nakon izvršenog upošljavanja novih radnika. Ova lista mora biti uvećana za broj jednak broju novouposlenih po Programu u odnosu na Listu dostavljenu na dan prijave na Javni poziv.

(2) Korisnici pomoći koji se obavežu da će kroz Projekat uposliti povratnike, dužni su upošljavanje radnika/povratnika izvršiti u roku ne dužem od 3 mjeseca, od dana zaključivanja ugovora sa Ministarstvom. Sve uposlene korisnik mora zadržati u stalnom radnom odnosu minimalno 24 mjeseca od dana zapošljavanja. U slučaju prekida radnog odnosa sa nekim od uposlenika korisnik se obavezuje da će u roku od 30 dana, na njegovo mjesto, uposliti novog radnika/povratnika.

**Član 5.**

**(Kriterij za bodovanje prijava)**

|  |  |  |  |  |
| --- | --- | --- | --- | --- |
| Rb | Kriterij | Uslovi | Broj bodova | Izvor verifikacije |
| 1. | Ocjena poslovne ideje  | Održivost projekta- preduslovi.  | do 20  | Biznis plan |
| 2. | Preporuka lokalne zajednice ili razvojne agencije sa iskazanim mišljenjem o zastupljenosti i ekonomskom potencijalu predmetnog biznisa na ciljanom području  | Preporuka od općine/opštine Preporuka razvojne agencije | 55 | Preporuka |
| 3. | Educiranost za djelatnost kojom se bavi | Uspješno okončana edukacija podnosioca prijave | 10 | Diploma za formalno obrazovanje/ Certifikat za neformalne edukacije |
| 4. | Radnici/povratnici koji se planiraju zaposliti: | Svakinovozaposleni | 5 | Lična izjava podnosioca ibiznis plan  |
| 5. | Sufinansiranje projekta od strane aplikanta (lično učešće) ili od strane drugih donatora ( lična izjava na propisanom obrascu Ministarstva |  Preko 60% od 41 do 60% od 31 do 40% od 21 do 30% od 10 do 20% | 302015105 | Validan dokaz(potvrda,ugovor i sl.) oobezbjeđenostisufinansiranja odstranedrugih donatora |
| 6. | Dosadašnji poticaji za odrzivost povratkaod strane Ministarstva  | Podnosilac prijave nije bio korisnik | 30 | Izjava korisnika iBaza podatakaMinistarstva |
| Podnosilac je bio korisnik pomoći  | 0 |
| Komisija provjerava tačnostPodataka u izjavi, a u slučaju utvrđenog odstupanja ili lažnih navoda Komisija zadržava pravo da aplikanta isključi iz dalje procedure. |  |
| 8. | Dokaz o pripadnosti vlasnika/osnivača ranjivim kategorijama društva (žene, lica mlađe životne dobi (do 35 godina), članovi šehidskih porodica odnosno porodice poginulog borca, RVI, porodice nestalih, bivši logoraši, civilne žrtve rata, demobilisani borci, osobe sa invaliditetom i sl.) | DANE | Do 300 | Izvještaji iz CIPSEvidencije, potvrde nadležnih organa (svaka kategorija 10 bodova, do maksimalno 30) |

Korisnici donacija (poticaja) koji nisu adekvatno opravdali utrošak ranije odobrenih sredstava

mogu biti isključeni iz procedure odabira korisnika.

**Član 6.**

**(Realizacija programa)**

Program će se realizirati u dvije faze:

1. Faza – Odobravanje grant sredstava za realizaciju poslovne ideje

Svi izabrani aplikanti dužni su odmah, a najkasnije u roku od 15 dana od dana potpisivanja ugovora, Ministarstvu dostaviti:

1. Dvije bjanko potpisane i ovjerene mjenice sa klauzulom „bez protesta“, jedan potpisan i ovjeren platni nalog korisnika uz saglasnost za popunu istog i Mjeničnu izjavu do iznosa koje sufinansira Ministarstvo, kao instrumente osiguranja za uredno ispunjenje obaveza iz ugovora;
2. predračune za opremu, alate, materijal, radove, obrtna sredstva ( najviše do 20% od iznosa granta) i sl., koje trebaju nabaviti u cilju realizacije svog biznis plana;
3. kopija ugovora o otvaranju bankovnog računa.

Maksimalan iznos sredstava koji će se odobriti u ovoj fazi je **12.000,00 KM**, a zavisit će od projekta, vrste djelatnosti, i ocjene biznis plana od strane Komisije za razmatranje prijava na javni poziv (u daljem tekstu: Komisija). Veći iznosi sredstava odobrit će se za projekte koji se odnose na proizvodne djelatnosti, tradicionalne i stare zanate, te projekte koje pokreću osobe mlađe životne dobi (do 35 godina).

U ovoj fazi Ministarstvo donosi odluku o odobravanju grant sredstava za namjenu utroška po predračunu.

Korisnici će u skladu sa potpisanim ugovorom sredstva morati utrošiti namjenski, najkasnije u roku od 3 mjeseca od dana prenosa sredstava na njihov bankovni račun, osim ako je Ugovorom definisano plaćanje direktno na račun firme (dobavljač), a prema dostavljenim predračunima.

Ovaj rok važi i za preuzetu obavezu zapošljavanja/samozapošljavanja povratnika.

Nakon utroška sredstava korisnici su dužni odmah, a najkasnije u roku od 30 dana pismeno obavjestiti Ministarstvo da su sredstva namjenski utrošili, osim ako je Ugovorom definisano plaćanje direktno na račun firme, a prema dostavljenim predračunima, te da su eventualno izvršili upošljavanje povratnika u skladu sa ugovorom. Sve navedeno potrebno je dokazati pratećom dokumentacijom: fakture/otpremnice, fiskalni računi, uplatnice/bankovni izvodi za izvedene transakcije, poreske prijave, ugovori o radu, uvjerenja o povratku i CIPS izvještaji za uposlene. Nakon dostavljanja izvještaja o namjenskom utrošku sredstava imenovana Komisija za monitoring će izvršiti kontrolu utroška na terenu.

U slučaju nenamjenskog utroška ugovor će se jednostrano raskinuti od strane Ministarstva a korisnik će biti dužan izvršiti povrat sredstava.

1. Faza – Refundacija troškova i doprinosa za novouposlene po Programu po isteku perioda od 12 mjeseci od dana zaključivanja ugovora sa Ministarstvom.

Svi korisnici koji dobiju pozitivno mišljenje Komisije za monitoring iz predhodne faze stiču pravo na refundaciju troškova plaćenih poreza i doprinosa za novozaposlene po Programu (1 do 5 radnika), po isteku perioda od 12 mjeseci od dana zaključivanja ugovora sa Ministarstvom. Nakon isteka pomenutog perioda **a najkasnije do 31.12. 2022. godine** **korisnik podnosi Ministarstvu zahtjev za refundaciju troškova**, sa obaveznim prilozima za svaku uplatu odnosno uplatnicama ili izvodima iz banke, na osnovu kojih će se donijeti odluka o odobravanju i izvršiti refundacija sredstava. Korisniku se priznaju troškovi poreza i doprinosa za sve novouposlene povratnike u skladu sa ugovorom (maksimalno do 5 novouposlenih radnika).

**Član 7.**

**(Iznos sredstava koji se odobrava)**

Sredstva za namjene iz člana 3. ovog Programa će se odobriti u dvije tranše, prema sljedećem rasporedu:

1. Sufinansiranje izgradnje ili opremanja poslovnog objekta, unajmljivanje poslovnog prostora/objekta, nabavku osnovnih sredstava i /ili repromaterijala, uplata će se izvršiti na račun korisnika, ili ako je Ugovorom definisano plaćanje direktno na račun firme, a prema dostavljenim predračunima za planiranu nabavku u iznosu maksimalno do 12.000,00 KM;
2. Refundiranje troškova uplate doprinosa za sve uposlene (od 1 do 5 uposlenih, u skladu sa Ugovorom) po isteku perioda od 12 mjeseci počevši od dana zaključivanja ugovora sa Ministarstvom, a najkasnije do 31.12.2022. godine.

**Član 8.**

**(Dodjela sredstava)**

1. Sredstva se dodjeljuju prema konačnoj rang listi maksimalno do iznosa utvrđenog u ovom Programu, do raspodjele ukupnih sredstava predviđenih za ove namjene.
2. U slučaju jednakog broja bodova prednost ima kandidat koji je dobio više bodova po kriteriju- Ocjena poslovne ideje.
3. U slučaju da i nakon provedene procedure iz stava (2) ovog člana korisnici imaju isti broj bodova, konačnu odluku donosi Ministar na prijedlog Komisije.

**Član 9.**

**(Način prijave i potrebna dokumentacija)**

1. Odabir korisnika vrši Ministar na prijedlog Komisije putem javnog poziva;
2. Javni poziv se objavljuje u najmanje jednom dnevnom listu i web stranici Ministarstva;

Kandidat prilikom prijave na Javni poziv dostavlja:

* 1. **OBAVEZNU DOKUMENTACIJU:**
		1. **PRIJAVNI OBRAZAC** (popunjen, potpisan i ovjeren pečatom firme), koji čini sastavni dio ovog Programa i koji se može dobiti u Ministarstvu, na adresi Terezija 56, ili putem web stranice Ministarstva.
		2. **BIZNIS PLAN** (popunjen, potpisan i ovjeren pečatom firme), koji čini sastavni dio ovog Programa i koji se može dobiti u Ministarstvu, na adresi Terezija 56, ili putem web stranice Ministarstva.
		3. **DOKAZI O ISPUNJENOSTI USLOVA ZA UČEŠĆE U PROGRAMU**:
			1. Rješenje o registraciji ili dokaz da je podnesen zahtjev za registraciju poslovnog subjekta. (Original ili ovjerena kopija, ne starija od 3 mjeseca);
			2. Uvjerenje/potvrda o poreznoj registraciji kod nadležne Porezne uprave – JIB broj (kopija Uvjerenja u 2 primjerka)
			3. Dokaz da poslovni subjekt posjeduje aktivan transakcijski račun (Ugovor o otvaranju računa ili potvrda sa brojem računa izdata od strane banke ne stariji od 3 mjeseca)
			4. Potvrda/uvjerenje/izjava o ostvarenom povratku u prijeratno prebivalište za vlasnika ili osnivača obrta/preduzetnika ili MSP, izdato/ovjereno od strane nadležnog organa za općinu povratka, ne starije od 30 dana (Iznimno će se uvažiti i lična izjava vlasnika/povratnika uz potvrdu općine koja nije u mogućnosti izdati Uvjerenja, Izjava i Potvrda općine -original ili ovjerena kopija ne starije od 30 dana)
			5. Izvještaj iz CIPS evidencije o stalnom mjestu prebivališta za vlasnika ili osnivača obrta/preduzetnika ili MSP, ne stariji od 30 dana (original ili ovjerena kopija);
			6. Lista osiguranih lica za obveznika ne starija od 30 dana u odnosu na dan prijave na javni poziv, izdata od nadležne Poreske uprave.(original ili ovjerena kopija);
			7. **Predračun, ponuda ili predugovor za planiranu investiciju usaglašen sa Biznis planom**.

*Napomena: Aplikanti koji su prilikom prijave na Javni poziv dostavili dokaz o pokretanju postupka registracije poslovnog subjekta, obavezni su u roku do 60 dana od dana objave javnog poziva, a najkasnije u roku od 15 dana od dana objave prelimuinarne rang liste dostaviti gore navedenu obaveznu dokumentaciju od 1, 2, 3 i 6, a u protivnom će njihova prijava biti odbijena..*

* 1. **DOKUMENTACIJU ZA BODOVANJE:**
		+ 1. **lzjava aplikanta o spremnosti dodatnog zapošljavanja** novih radnika/povratnika, sa navođenjem tačnog broja radnika/povratnika koje će uposliti u periodu od 3 mjeseca od dana zaključivanja ugovora sa Ministarstvom. U izjavi također mora biti navedeno da će novouposleni radnici iz povratničke populacije biti zadržani u radnom odnosu najmanje 24 mjeseca od dana upošljavanja (opcionalno- dostavljanje ove izjave nije obavezno, ali ako se dostavi u Prijavi, ista postaje osnov za Ugovor koji će se zaključiti sa izabranim korisnicima. Obrazac izjave se može preuzeti lično u Sektoru za razvojne projekte održivosti povratka, na adresi Terezije 56 ili putem web stranice Ministarstva);
			2. **Diploma/certifikat** o završenoj obuci ili školovanju za bavljenje predmetnom djelatnošću (certifikati iz inostranstva trebaju biti prevedeni na bosanski/hrvatski/srpski jezik);
			3. **Izjava aplikanta o ranijem korištenju grant sredstava** ili donacija FMROI za održivost povratka (Izjavu daju vlasnik/vlasnici u lično ime i u ime svih članova domaćinstva).

 Za korisnike donacija, izjava obavezno treba da sadrži vrstu pomoći koju su koristili, za koje namjene i koje ukupne vrijednosti u KM, te ime prezime i srodstvo sa članovima domaćinstva u čije ime je izjava data. Izjava mora biti ovjerena i potpisana od strane ovlaštene osobe /podnosioca prijave. Tačnost izjave će provjeriti Ministarstvo, u slučaju da se utvrdi da je data Izjava u neskladu sa postojećom bazom podataka Ministarstva, ili je data lažna izjava, kao i u slučaju Korisnika donacija (grantova) koji nisu adekvatno opravdali utrošak ranije odobrenih sredstava, **Ministarstvo zadržava pravo da aplikanta/ podnosioca prijave isključi iz dalje procedure Javnog poziva**. (Obrazac izjave se može preuzeti lično u Sektoru za razvojne projekte održivosti povratka, na adresi Terezije 56 ili putem web stranice Ministarstva);

* + - 1. **Dokazi o sufinansiranju projekta** od strane aplikanta (lično učešće) ili od strane drugih donatora ( lična izjava na propisanom obrascu Ministarstva);
			2. **Preporuka lokalne zajednice (općine) i/ili razvojne agencije** sa iskazanim mišljenjem o zastupljenosti i ekonomskom potencijalu predmetnog biznisa na ciljanom području.
			3. **Dokaz o pripadnosti vlasnika/osnivača ranjivim kategorijama društva** (žene, lica mlađe životne dobi (do 35 godina), članovi šehidskih porodica odnosno porodice poginulog borca, RVI, porodice nestalih, bivši logoraši, civilne žrtve rata, demobilisani borci, osobe sa invaliditetom i sl.)***potrebno je dostaviti*** *Uvjerenja ili Potvrde izdate od nadležnog organa, kojim dokazuje da je vlasnik(ci)/osnivač(i) poslovnog subjekta pripada odeđenoj ranjivoj kategoriji, za kategoriju „žene, lica mlađe životne dobi“ dovoljni su obavezni dokazi pod rednim brojevima: 1 i 5 .*

*Napomena: Navedena dokumentacija nije obavezna ali će se vrednovati prilikom izbora korisnika.*

1. Podnosilac prijave obavezno popunjava sve rubrike Prijavnog obrasca, zaokružuje ponuđene opcije upita i odgovara za vjerodostojnost svih unesenih navedenih podataka. Samo ovako uneseni podaci će se koristiti prilikom vrednovanja prijave.
2. Neodgovarajuće i neblagovremene prijave neće biti predmet daljeg razmatranja.
3. Prijave na Javni poziv će se bodovati na osnovu dostavljenog Prijavnog obrasca, uz uvid u priloženu dokumentaciju.
4. Adresirane koverte sa popunjenim prijavnim obrascem i propratnom dokumentacijom, šalju se preporučeno ili dostavljaju licno na adresu: *Federalno ministarstvo raseljenih osoba i izbjeglica, Hamdije Čemerlića br.2, 71000 Sarajevo*,**sa naznakom „**prijava po javnom pozivu**: Podrška razvoju startup-a u 2021. godini“.**
5. Sve dodatne informacije vezane za Javni poziv mogu se dobiti svakim radnim danom na brojeve telefona Sektora.
6. Rok za dostavu prijave je **45 dana** od dana objavljivanja javnog poziva u dnevnim novinama.

**Član 10.**

**(Razmatranje prijave i odlučivanje)**

1. Postupak razmatranja prijava vrši Komisija koju imenuje Ministar.
2. Komisija razmatra prispjele prijave u pogledu ispunjavanja općih kriterija u skladu sa Javnim pozivom.
3. Komisija sačinjava listu prijava koje ispunjavaju opće uslove.
4. Sve prijave koje ispunjavaju opće uslove vrednuju se na osnovu kriterija iz ovog programa i dodjeljuju im se bodovi na osnovu dokumentacije koju su priložili uz prijavu.
5. U svom radu Komisija može, po potrebi, a radi što objektivnijeg vrednovanja pojedinih prijava zatražiti konsultacije eksperata iz datih oblasti, kao i dodatno pojašnjenje od strane podnosioca prijave.
6. Komisija će po potrebi izvršiti provjeru aplikanata koji ispunjavaju opće uslove i na licu mjesta (na terenu).

**Član 11.**

**(Način odabira korisnika)**

1. Nakon izvršenog bodovanja prispjelih prijava koje ispunjavaju uslove iz Javnog poziva, Komisija će predložiti Prijedlog odluke o utvrđivanju rang liste potencijalnih korisnika pomoći, razvrstanu prema općinama, a ista će uključivati:
* „Listu potencijalnih korisnika koji ispunjavaju opće kriterije“.

Navedena lista/tabela će sadržavati opće podatke, naziv projekta za koji je potencijalni korisnik aplicirao i ukupan broj bodova.

* „Listu podnosilaca prijava koji ne ispunjavaju opće kriterije“.

 Navedena lista/tabela će sadržavati opće podatke i obrazloženje o razlozima odbijanja prijava aplikanata kao neosnovanih, nepotpunih ili prijava pristiglih izvan roka.

1. Odluka o utvrđivanju rang liste potencijalnih korisnika pomoći objavit će se na oglasnoj ploči Federalnog ministarstva raseljenih osoba i izbjeglica, Terezije 56, Sarajevo, web stranici Ministarstva [www.fmroi.gov.ba](http://www.fmroi.gov.ba) a obavještenje o objavi u dnevnim listovima koji izlaze na prostoru Bosne i Hercegovine – Obavještenje o objavi Odluke.
2. Na objavljenu Odluku o utvrđivanju rang liste potencijalnih korisnika pomoći moći će se podnijeti prigovor u roku od 15 dana od dana objavljivanja Obavještenja o objavi odluke u dnevnim novinama.
3. Prigovori će se podnositi Komisiji za razmatranje prigovora, koju će posebnim rješenjem imenovati federalni ministar raseljenih osoba i izbjeglica.
4. Komisija za razmatranje prigovora će nakon što osnovane prigovore uvaži, sačiniti prijedlog konačne rang liste uvažavajući opravdane prigovore te iste uputiti federalnom ministru raseljenih osoba i izbjeglica na razmatranje radi donošenje Odluke o utvrđivanju konačne rang liste potencijalnih korisnika.
5. Odluku o utvrđivanju konačne rang liste potencijalnih korisnika donosi federalni ministar raseljenih osoba i izbjeglica na prijedlog Komisije za razmatranje prigovora. Ista će biti objavljena na web stranici ministarstva.

**Član 12.**

**(Izvještavanje o utrošku sredstava)**

1. Izabrani korisnici sredstava će potpisati Ugovor o namjenskom utrošku sredstava sa Ministarstvom, a kojim će se definisati svi uslovi za realizaciju ovog Programa.
2. Korisnici koji ne ispune sve propisane uslove iz tačke 6., faza I, ovog programa, bit će isključeni iz dalje procedure odobravanja sredstava.
3. Federalni ministar raseljenih osoba i izbjeglica, donosi pojedinačne odluke o odobravanju grant sredstava za izabrane korisnike u skladu sa utvrđenim konačnim rang listama.
4. Korisnici sredstava obavezni su dodijeljena sredstva koristiti namjenski i dužni su dostaviti izvještaj sa kompletnom dokumentacijom kojom se dokazuje namjenski utrošak sredstava za cijeli program, bez obzira na izvor finansiranja,najkasnije u roku do 30 dana od dana isteka roka predviđenog za realizaciju programa definisanog u ugovoru koji potpisuje Ministarstvo sa krajnjim korisnikom.
5. Ministarstvo vrši nadzor namjenskog trošenja sredstava odobrenim korisnicima na osnovu dostavljenih izvještaja, a po potrebi i neposredno kod korisnika sredstava. Za tu namjenu kao polazište se koriste valjani izvori verifikacije navedeni u samoj prijavi.
6. U slučaju nenamjenskog utroška sredstava, Ministarstvo pokreće postupak za vraćanje istih.
7. Dokumentacija koja dokazuje namjenski utrošak sredstava mora biti original ili ovjerena kopija (ugovori, računi sa izvodom iz banke kao dokaz o izvršenom plaćanju računa, i sl.)

**Član 13.**

**(Monitoring i evaluacija)**

(1) Monitoring i evaluaciju Programa će vršiiti Komisija koju će rješenjem imenovati ministar.

(2) Komisija za monitoring će imati obavezu da prati realizaciju Programa u periodu ne kraćem od 24 mjeseca od dana zaključivanja ugovora, te da jednom godišnje dostavi izvještaj Ministru o statusu istog.

(3) Po isteku ugovorenih rokova Komisija za monitoring će izvršiti provjeru namjenskog utroška sredstava u skladu sa Pravilnikom, broj: 03-36-2-336/16 od 23.12.2016.godine.

(4) Komisija će biti u kontinuiranom kontaktu sa korisnicima kako bi se stekao uvid u razvoj i održivost njihovih startup-a, nova zapošljavanja i slično.

**Član 14.**

**(Način realizacije sredstava)**

1. U slučaju nedostatka sredstava u Budžetu obustavlja se realizacija dodjele sredstava u potpunosti ili djelimično, srazmjerno nedostajućim sredstvima.

**Član 15.**

**(Stupanje na snagu Programa)**

Ovaj Program stupa na snagu danom njegovog donošenja.

|  |  |
| --- | --- |
|  |  MINISTAR |
|  | dr. sci. Edin Ramić  |
| Broj: 03-32-3- 71/21Sarajevo, 14.04..2021.godine |  |